text: पुलिस उप महानिरीक्षक डॉ. राजश्री सिंह के नेतृत्व वाले इस दल में दो महिला पुलिस उपाधीक्षक भारती डबास और सुरिंदर कौर शामिल हैं। इस कथित घटना की जानकारी के लिए इस दल ने मुरथल का दौरा किया। घटनास्थल से बरामद हुए महिलाओं के कपड़ों के बारे में एक सवाल पर राजश्री ने मुरथल में पत्रकारों से कहा, ‘‘इन्हें जांच के लिए फोरेंसिक विभाग की प्रयोगशाला में भेजा जाएगा। देखते हैं इनसे क्या सामने आता है।’’